бутилка.
 6.15.2. Максимален размер на дефектите
 За конструкциите от типове CNG-1, CNG-2 и CNG-3 се определят максималните размери на дефектите във всяка част на металната бутилка или металната обвивка, които няма да достигнат граничен размер по време на определения експлоатационен срок. Граничният размер на дефекта се определя като максималният ограничаващ размер на дефект, който преминава през сечението на стената (на бутилката или обвивката), който може да позволи изтичане на съхранявания газ без разрушаване на бутилката. Размерите на дефектите, съответстващи на критериите за отхвърляне при ултразвуковата дефектоскопия или при друг еквивалентен метод, трябва да са по-малки от максималните допустими размери на дефектите. За конструкциите от типове CNG-2 и CNG-3 се приема, че композитът няма да е подложен на никаква повреда в резултат на зависещи от времето причини. Допустимият размер на дефекта при безразрушителния контрол трябва да се определи с помощта на подходящ метод. В информативното допълнение Е към настоящото приложение са описани два подходящи метода.
 6.16. Неизпълнение на изискванията при изпитванията
 В случай на неизпълнение на изискванията при изпитванията се извършват повторни изпитвания или термични обработки и повторни изпитвания, както следва:
 а)
 ако е доказано, че има грешка при извършването на изпитванията или измерването, трябва да се извърши ново изпитване. Ако резултатът от това изпитване е задоволителен, първото изпитване не се взима предвид;
 б)
 ако изпитването е извършено по задоволителен начин, трябва да се определи причината за отрицателния резултат от изпитването.
 Ако бъде преценено, че този отрицателен резултат се дължи на приложената термична обработка, производителят може да подложи всички бутилки от партидата на нова термична обработка.
 Ако отрицателният резултат не се дължи на използваната термична обработка, всички бутилки, определени като дефектни, трябва да се отхвърлят или поправят с използване на одобрен метод. Бутилките, които не се отхвърлят, се разглеждат като нова партида.
 И в двата случая новата партида се подлага на повторно изпитване. Всички изпитвания на прототипа или на партидите, необходими за доказването на приемливостта на новата партида, трябва да се извършат отново. Ако едно или няколко изпитвания, дори частично, бъдат преценени като незадоволителни, всички бутилки от партидата се отхвърлят.
 6.17. Изменение на конструкцията
 Изменение на конструкцията е всяко изменение при избора на конструктивен материал или изменение на размерите, което не се обхваща от нормалните допустими производствени отклонения.
 Допускат се малки изменения на конструкцията да се окачествяват посредством ограничена програма за изпитване. За измененията на конструкцията, посочени в таблица 6.7, се изискват изпитванията за окачествяване на конструкцията, посочени в същата таблица.
 Таблица 6.1
 Изпитване за окачествяване на конструктивните материали
 Съответна точка от настоящото приложение
 Стомани
 Алуминий
 Смоли
 Влакна
 Пластмасови обвивки
 Характеристики на опън
 6.3.2.2.
 6.3.3.4
 6.3.5
 6.3.6
 Характеристики при ударно огъване
 6.3.2.3
 Характеристики при огъване
 6.3.2.4.
 Проверка на заваръчните шевове
 6.3.2.5.
 Устойчивост на сулфидно напукване под напрежение
 6.3.2.6.
 Пукнатиноустойчивост при постоянен товар
 6.3.3.3.
 Корозионно разпукване
 6.3.3.2.
 Якост на срязване
 6.3.4.2.
 Температура на встъкляване
 6.3.4.3.
 Температура на омекване/топене
 6.3.6
 Механизъм на разрушаване (1)
 6.7
 6.7
 Таблица 6.2
 Минимални допустими стойности при изпитването за якост на удар
 Диаметър на бутилката D, в mm
 > 140
 ≤ 140
 Направление на изпитването
 напречно
 надлъжно
 Ширина